​மனைவியை இழந்த ​பேராசிரியர் சோமியா (Chishu Ryu) தனது 27வயது ​மகளான நோரிக்கோவுக்கு ​(Setsuko Hara) ​திருமணம் முடிக்க​,​ தான் மறுமணம் செய்து கொள்ள போவதாக நாடகமாடி அவளை சம்மதிக்க வைக்கிறார். ஒரு வரியில் சொல்லிவிடக் கூடிய இக்கதையில் மறைமுகமாக முன்வைக்கப்படும் விஷயங்களே பிரதானம். தந்தையும் மகளும் எவ்வித யோசனைகளும் இல்லாத நிறைவான வாழ்க்கையை கொண்டுள்ளனர். திருமணம் குறித்து கேள்விக்கு நோரிக்கோவின் பதில் “Why can’t we go on just as we are?​ ” ​ என்பதாக உள்ளது.​ தகப்பனை ஒரு மகளாக மட்டுமின்றி தாயாகவும் ​பொறுப்புணர்வு கொண்டு பார்த்துக் கொள்கிறாள்.​​மறுமணம் செய்து கொள்ள போவதாக சோமியா சொன்னதும் கட்டுக்கடங்காத பொறாமையினால் ​ நோரிக்கோ தன் தந்தையை வெறுப்பதும், அவர் மீது கோபம் ​கொண்டு சண்டையிடுவதும் அன்பின் பதற்றத்தை சொல்லும் இடங்கள்.